ai4bharat/Pralekha huggingface dataset:
பெட்ரோலியம் மற்றம் இயற்கை எரிவாயு அமைச்சகம்
உலகளாவிய எரிசக்தி சவாலை இந்திய அரசு வெற்றிகரமாக எதிர்கொண்டு வருகிறது: மத்திய அமைச்சர் ஹர்தீப் சிங் பூரி
வளர்ச்சியடைந்து வரும் இந்திய பொருளாதாரத்தை கச்சா எண்ணெய் மற்றும் எரிவாயு விலை உயர்வுகளிலிருந்து பாதுகாக்கும் விதமாக, உலக எரிசக்தி சவால்களை இந்திய அரசு சிறப்பாக எதிர்கொண்டு வருகிறது. இந்தியாவில் நாளொன்றுக்கு 5 மில்லியன் பீப்பாய்கள் பெட்ரோலியம் பயன்படுத்தப்படுகிறது. இது தற்போது 3 சதவீதம் அதிகரித்து வருகிறது. இது உலக சராசரியில் ஒரு சதவீதத்தை விட அதிகமாகும். சிதாபுராவில் உள்ள ஜெய்ப்பூர் கண்காட்சி மற்றும் மாநாட்டு மையத்தில் நடைபெற்ற 3 நாள் தெற்காசிய புவி அறிவியல் மாநாட்டில் செய்தியாளர்களிடம் பேசிய மத்திய பெட்ரோலியம் மற்றும் நகர்ப்புற விவகாரங்கள் துறை அமைச்சர் திரு ஹர்தீப் சிங் பூரி இந்த தகவல்களை தெரிவித்தார்.
தொடக்க விழாவில், எண்ணெய் மற்றும் இயற்கை எரிவாயு கழகத்தின் முன்னாள் இயக்குநரும், மூத்த புவியியலாளருமான ஷியாம் வியாஸ் ராவுக்கு வாழ்நாள் சாதனையாளர் விருதை அமைச்சர் வழங்கினார்.
தொடக்க அமர்வில் உரையாற்றிய அமைச்சர், பெட்ரோலில் எத்தனால் கலப்பு சதவீதம் 2013 இல் 0.67 சதவீதத்திலிருந்து திட்டமிட்டிருந்ததற்கு 5 மாதங்களுக்கு முன்னதாகவே 2022 மே மாதத்தில் 10 சதவீதமாக அதிகரித்துள்ளதாக தெரிவித்தார். இது 2.7 மில்லியன் டன் கார்பன்டை ஆக்சைடு உமிழ்வைக் குறைத்திருக்கிறது என்றும் இது சுற்றுச்சூழலுக்கு மிகவும் நல்லதாகும் என்றும் அவர் குறிப்பிட்டார். வரும் இரண்டு தசாப்தங்களில் உலகளாவிய எரிசக்தி நுகர்வில் இந்தியா கால் பகுதி அளவுக்கு பங்களிக்கும் என்று சர்வ தேச எரிசக்தி முகமை கணித்துள்ளது. இந்தியாவின் எரிசக்தி தேவை இரட்டிப்பாகும் என்று பிபி புள்ளி விவர மதிப்பீடு கூறியுள்ள நிலையில், 2050ம் ஆண்டுக்குள் இயற்கை வாயுவின் தேவை ஐந்து மடங்கு அதிகரிக்கும் என்று எதிர்பார்க்கப்படுகிறது.
நிகழ்ச்சியில் பேசிய பெட்ரோலியத்துறை செயலர் பங்கஜ் ஜெயின், அதிகரித்து வரும் தேவை மற்றும் எரிசக்தி ஆதாரங்களின் பற்றாக்குறையின் பின்னணியில் புவியியல் வல்லுநர்கள் தங்கள் பங்களிப்பை உயர்த்துவதற்கு இந்த வாய்ப்பைப் பயன்படுத்திக்கொள்ள வேண்டும் என்று தெரிவித்தார். மேலும், நிலையான சுற்றுச்சூழலுக்கு உகந்த முறையில் எண்ணெய் மற்றும் எரிவாயு உற்பத்தியை அதிகரிக்க புவி அறிவியல் துறையினர் ஞானத்தை வளர்த்துக் கொள்ள வேண்டும் என்றும் அவர் கேட்டு கொண்டார்.
இந்த நிகழ்ச்சியில் ஜியோஇந்தியா 2022 கண்காட்சியையும் அமைச்சர் தொடங்கி வைத்தார், இதில் எண்ணற்ற இந்திய மற்றும் உலகளாவிய பெட்ரோலிய நிறுவனங்கள், சேவை வழங்குநர்கள் எண்ணெய் மற்றும் எரிவாயு உற்பத்திக்கான அதிநவீன சேவைகள் மற்றும் கருவிகளை காட்சிப்படுத்தப்படவுள்ளன.
(Visitor Counter : 91
இளைஞர் நலன் மற்றும் விளையாட்டு அமைச்சகம்
615 பயிற்சியாளர்கள் நியமன அடிப்படையிலும், 416 பயிற்சியாளர்கள் ஒப்பந்தம் / அயல்பணி அடிப்படையிலும் பல்வேறு விளையாட்டுப் பிரிவுகளில் இந்திய விளையாட்டு ஆணையத்தில் பணிபுரிகிறார்கள்: திரு அனுராக் தாக்கூர்
615 பயிற்சியாளர்கள் நியமன அடிப்படையிலும், 416 பயிற்சியாளர்கள் ஒப்பந்தம் / அயல்பணி அடிப்படையிலும் பல்வேறு விளையாட்டுப் பிரிவுகளில் இந்திய விளையாட்டு ஆணையத்தில் பணிபுரிகிறார்கள் என்று மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் தாக்கூர் தெரிவித்துள்ளார்.
மக்களவையில் இன்று கேள்வி ஒன்றுக்கு எழுத்து மூலம் பதில் அளித்த அவர், 2024 மற்றும் 2028 ஒலிம்பிக் போட்டிகள் உட்பட முக்கியமான தேசிய மற்றும் சர்வதேச போட்டிகளுக்கு விளையாட்டு வீரர்களையும், வீராங்கனைகளையும் தயார்படுத்துவதற்கு முழுமையான ஆதரவளிக்கும் முயற்சிகளின் விளைவாக இந்த நியமனங்கள் செய்யப்பட்டுள்ளதாக கூறினார்.
தற்போது தமிழ்நாட்டில் உள்ள இந்திய விளையாட்டு ஆணையத்தின் 3 பயிற்சி மையங்களில் 18 பயிற்சியாளர்கள் பணியாற்றி வருகின்றனர் என்றும் அவர் தெரிவித்தார்.
நுகர்வோர் நலன், உணவு மற்றும் பொது விநியோகம் அமைச்சகம்
‘ஒரு நாடு ஒரே குடும்ப அட்டை’ திட்டத்தை செயல்படுத்தாத 14 மாநிலங்கள் , யூனியன் பிரதேசங்களில் அதனை நடைமுறைப்படுத்துவது குறித்து திரு. ராம்விலாஸ் பாஸ்வான் காணொளிக் காட்சி மூலம் மாநில, யூனியன் பிரதேச உணவு அமைச்சர்களுடன் ஆலோசனை
மத்திய உணவு, நுகர்வோர் நலன், பொது விநியோகத்துறை அமைச்சர் திரு. ராம்விலாஸ் பாஸ்வான் இன்று காணொளிக் காட்சி மூலம், தேசிய உணவுப் பாதுகாப்பு சட்டத்தின் ‘’ஒரே நாடு ஒரே குடும்ப அட்டை’’ என்னும் தேசியக் குடும்ப அட்டை மாறுதல் திட்டத்தின் அமலாக்க முன்னேற்றம் குறித்து ஆய்வு மேற்கொண்டார். ‘’ஒரே நாடு ஒரே குடும்ப அட்டை’’ திட்டத்தை எஞ்சிய 14 மாநிலங்கள், யூனியன் பிரதேசங்களில் அமல்படுத்துவதற்கான தற்காலிக கால அவகாசம், செயல்திட்டங்கள், தயார்நிலை ஆகியவை பற்றி தெரிந்து கொள்வதே இந்தக் கூட்டத்தின் நோக்கமாகும். தமிழகம், அசாம், சத்தீஷ்கர், தில்லி, மேகாலயா ஆகிய ஐந்து மாநிலங்கள், யூனியன் பிரதேசங்களின் உணவு அமைச்சர்கள் இதில் கலந்து கொண்டனர். மற்ற மாநிலங்களின் உணவுத்துறை செயலர்கள் இதில் பங்கேற்றனர்.
கொவிட்-19 தொற்றுப் பரவல் நேரத்தில், புலம் பெயர்ந்த தொழிலாளர்கள், தேவைப்படுவோர், தங்களுக்கான உணவு தானியங்களைப் பெற்றுக் கொள்வதற்கு ‘’ஒரே நாடு ஒரே குடும்ப அட்டை’’ திட்டம், பெரும் பயனுள்ளதாக அமைந்தது என திரு. பாஸ்வான் கூறினார். 2020 ஆகஸ்ட் மாதத்திற்குள், உத்தரகாண்ட், நாகாலாந்து, மணிப்பூர் ஆகிய மூன்று மாநிலங்கள் இந்த தேசியத் தொகுப்பில் சேரவுள்ளதாக அவர் கூறினார். இந்த ஆண்டுக்குள் எஞ்சிய மாநில்ங்களையும் இந்தத் திட்டத்தில் சேர்க்க தமது துறை தேவையான அனைத்து ஏற்பாடுகளையும் எடுத்து வருவதாக அவர் தெரிவித்தார். போதுமான உணவு தானியங்கள் கையிருப்பில் உள்ளதாகவும், கொவிட்-19 தொற்று காரணமாக ஏற்பட்டுள்ள இந்தச் சிக்கலான காலத்தில் யாரும் உணவின்றி இருக்காத வண்ணம் நடவடிக்கை எடுக்கப்படுள்ளதாகவும் திரு. பாஸ்வான் கூறினார். இதற்கிடையில், பிரதமர் ஏழைகள் நல்வாழ்வுத் திட்டத்தின் கீழ், மேலும் மூன்று மாதங்களுக்கு இலவச உணவு தானிய விநியோகத்தை நீட்டிக்குமாறு 10 மாநிலங்கள் அமைச்சகத்துக்கு கடிதம் எழுதியிருப்பதாக திரு. பாஸ்வான் தெரிவித்தார்.
மத்திய நுகர்வோர் நலன், உணவு, பொது விநியோகத் துறை இணையமைச்சர் திரு. ராவ் சாகிப் பாட்டில் தன்வே-யும் , எஞ்சிய மாநிலங்கள் மற்றும் யூனியன் பிரதேசங்களிலும் ‘’ஒரே நாடு ஒரே குடும்ப அட்டை’’ திட்டத்தை கூடிய விரைவில் நடைமுறைப்படுத்த வேண்டியதன் அவசியத்தை வலியுறுத்தினார். கொவிட்-19 முடக்கக் காலத்தில், ‘ஒரே நாடு ஒரே குடும்ப அட்டை’’ திட்டத்தின் பயனாக ஏராளமான புலம் பெயர்ந்த தொழிலாளர்கள் தங்கள் ஒதுக்கீட்டு உணவு தானியங்களைப் பெற முடிந்தது என்று அவர் கூறினார்
திரு.பாஸ்வான் தமது நிறைவுக் கருத்தாக, நாட்டின் எந்தப் பகுதியிலிருந்தும், பயனாளிகள் தங்களுக்கு உரிய மானிய விலை உணவு தானியங்களைப் பெறுவதற்கு வசதியாக, எஞ்சிய மாநிலங்கள் மற்றும் யூனியன் பிரதேசங்கள் பயோமெட்ரிக் போன்ற அங்கீகார முறைகளை நடைமுறைப்படுத்துவதை துரிதப்படுத்துமாறு கேட்டுக்கொண்டார்.
-----
(Visitor Counter : 168
தேர்தல் ஆணையம்
பீகார் சட்டசபைக்கான 2020-ஆம் ஆண்டு பொதுத் தேர்தலின் போது கருப்பு பண நடமாட்டத்தை சிறந்த முறையில் தடுப்பதற்காக 67 செலவு பார்வையாளர்களை இந்திய தேர்தல் ஆணையம் நியமித்துள்ளது
பார்வையாளர்கள் தங்களது பணியை மாநிலம் முழுக்க மேற்கொண்டுள்ள நிலையில், இதுவரை இல்லாத அளவில் பீகார் சட்டமன்ற தேர்தலுக்கான செலவுகள் கண்காணிப்பின் போது ரூ 35.26 கோடி பறிமுதல் செய்யப்பட்டுள்ளது.
மேலும், பீகார் சட்டசபைக்கான 2020-ஆம் ஆண்டு பொதுத் தேர்தலுக்கான சிறப்பு செலவு பார்வையாளர்களாக நிபுணத்துவமும், நேர்மையும் மிக்க இந்திய வருவாய் பணி முன்னாள் அதிகாரிகளான திருமிகு மது மகாஜன் மற்றும் திரு பி ஆர் பாலகிருஷ்ணன் ஆகியோரை தேர்தல் ஆணையம் நியமித்துள்ளது.
உரிய ஆய்வுக்கு பிறகு, 91 சட்டமன்ற தொகுதிகளில் தேர்தல் செலவு தொடர்பாக அதிக கண்காணிப்பு தேவைப்படும் என்று கண்டறியப்பட்டுள்ளது. 881 பறக்கும் படைகளும், 948 கண்காணிப்பு குழுக்களும் அமைக்கப்பட்டுள்ளன.
பீகார் மற்றும் அண்டை மாநிலங்களின் மூத்த அதிகாரிகளோடு செலவு கண்காணிப்பு தொடர்பாக இந்திய தேர்தல் ஆணையம் பல்வேறு கூட்டங்களை நடத்தி உள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1666152
----
(Visitor Counter : 66
குடியரசுத் துணைத் தலைவர் செயலகம்
மகளிருக்கு அதிகாரமளித்தலின் மையமாகப் பெண் குழந்தைகள் கல்வி இருக்க வேண்டும்:குடியரசு துணைத் தலைவர்
மகளிருக்கு அதிகாரமளித்தலின் மையமாகப் பெண் குழந்தைகள் கல்வி இருக்க வேண்டும் என்று குடியரசு துணைத் தலைவர் திரு. எம். வெங்கையா நாயுடு தெரிவித்துள்ளார். ஜாமியா ஹம்ரத் பல்கலைக் கழகத்தின் 13-வது பட்டமளிப்பு விழாவில் இன்று உரையாற்றிய அவர், மாணவர்களுக்கு, குறிப்பாகப் பெண்களுக்குக் கல்விப்புலத்தில் சிறப்பாக இருப்பதையும் தாண்டி, உலக வேலைவாய்ப்புச் சந்தையில் போட்டியிடுவதற்கு ஏற்ப தனித்திறன்களையும் கிடைக்கச் செய்வது அவசியம் என்பதை வலியுறுத்தினார்.
பல்கலைக் கழகங்களிலும், நிறுவனங்களிலும், பொது இடங்களிலும் சூரிய மின்சக்தியைப் பயன்படுத்துவதோடு, மழைநீர் சேகரிப்பு முறைகளை ஊக்கப்படுத்த வேண்டும் என்று குடியரசு துணைத் தலைவர் கூறினார். பள்ளிகள், கல்லூரிகள் போன்ற கல்வி நிறுவனங்கள், சுற்றுச் சூழல் பாதுகாப்பில் ஈடுபாடுகொள்ளும் வகையில் மாணவர்களை ஊக்குவிக்க வேண்டும் என்றும் இயற்கையோடு இயைந்து வாழ அவர்களுக்கு கற்றுத்தர வேண்டும் என்றும் அவர் தெரிவித்தார்.
கல்வியின் முக்கியத்துவம் குறித்து விரிவாகப் பேசிய குடியரசு துணைத் தலைவர், பட்டம் பெறுவதை மட்டுமே அது நோக்கமாகக் கொண்டிருக்கக்கூடாது என்றார். கல்வி என்பது, வெறும் வேலைவாய்ப்பைப் பெறுவதற்கானது அல்ல. அது, தனிநபருக்கு அதிகாரமளிக்க வேண்டும், பொருளாதார மேம்பாட்டில் உதவ வேண்டும் என்றும் அவர் மேலும் கூறினார்.
பெண்களுக்கான கல்வி அவர்களின் முன்னேற்றத்தில் ஏராளமான வாய்ப்புகளைக் கொண்டிருக்கின்றன என்றும், பெண் குழந்தைகளைப் பாதுகாப்போம் – பெண் குழந்தைகளைப் படிக்க வைப்போம், செல்வமகள் சேமிப்புத் திட்டம் போன்றவை பெண்களுக்கு அதிகாரமளிப்பவை என்றும், பெண் குழந்தைகளுக்கான இத்தகையப் பிரச்சாரம் மக்களைக் கவர்ந்துள்ளன என்றும் அவர் குறிப்பிட்டார்.
குடியரசுத் தலைவரின் முழுமையான உரைக்கு www.pib.nic.in என்ற இணையதளத்தைப் பார்க்கவும்.
சுகாதாரம் மற்றும் குடும்ப நலத்துறை அமைச்சகம்
சுமார் 38.18 கோடி கொவிட் தடுப்பூசி டோஸ்கள்: மாநிலங்கள், யூனியன் பிரதேசங்களுக்கு விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை 38.18 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் வழங்கியுள்ளது. மேலும், 23,80,080 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 36,48,77,756 டோஸ் தடுப்பூசி  பயன்படுத்தப்பட்டுள்ளது.
சுமார் 1.70 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1734081
பிரதமர் அலுவலகம்
‘தொழில்நுட்பத்தால் அதிகாரம் பெற்றுள்ள இந்தியாவின் 8 ஆண்டுகள்’ பற்றிய விவரங்களை பிரதமர் பகிர்ந்துள்ளார்
கடந்த 8 ஆண்டுகளில் பொருளாதாரத்தை சிறப்புடையதாக்க ஒவ்வொரு துறையிலும் தொழில்நுட்பமும், புதிய கண்டுபிடிப்பும் எவ்வாறு மாற்றங்களை உருவாக்கியுள்ளது என்பது பற்றிய முன்முயற்சிகளைப் பிரதமர் திரு நரேந்திர மோடி பகிர்ந்துள்ளார்.
narendramodi.in என்ற தமது இணையதளத்திலும், MyGov ட்விட்டர் பக்கத்திலும் கட்டுரைகளை பிரதமர் பகிர்ந்துள்ளார்.
பிரதமர் ட்விட்டரில் கூறியிருப்பதாவது:
“தொழில்நுட்பம் என்பதன் பொருள் மாபெரும் வெளிப்படைத்தன்மை.
தொழில்நுட்பம் என்பதன் பொருள் ‘வாழ்க்கையை எளிதாக்குவதை’ விரிவுபடுத்துவது.
கடந்த 8 ஆண்டுகளில் தொழில்நுட்பத்தில் மேற்கொண்ட எண்ணற்ற முயற்சிகள் உங்களை மகிழ்விக்கும் #8YearsOfTechPoweredIndia”
“அரசு நிர்வாகத்திற்கும், ஏழைகளுக்கு சேவைசெய்யவும், தொழில்நுட்பம் மற்றும் புதிய கண்டுபிடிப்புகள் பயன்பாட்டு பாதையில் இந்தியா முன்னணியில் இருக்கிறது. கடந்த 8 ஆண்டுகளில் பொருளாதாரத்தில் அனைத்து துறைகளையும் சிறப்பானதாக நாங்கள் மாற்றியிருக்கிறோம். முக்கிய சீர்திருத்தங்கள் மற்றும் தலையீடுகளில் சிலவற்றை பற்றி இங்கே படியுங்கள் #8YearsOfTechPoweredIndia”
பாதுகாப்பு அமைச்சகம்
வியட்நாம் ராணுவ அமைச்சருடன் பாதுகாப்பு அமைச்சர் திரு ராஜ்நாத் சிங் காணொலி மூலம் உரையாடல்
வியட்நாம் தேசிய பாதுகாப்பு அமைச்சர் மூத்த லெப்டினன்ட் ஜெனரல் பான் வான் கியாங்குடன் பாதுகாப்பு அமைச்சர் திரு ராஜ்நாத் சிங் 2021 ஜூலை 1 அன்று காணொலி மூலம் உரையாடினார்.
தற்போதைய நடவடிக்கைகளின் முன்னேற்றம் குறித்து ஆய்வு செய்த இரு அமைச்சர்களும், இரு நாடுகளின் பாதுகாப்பு படைகளுக்கு இடையேயான செயல்பாடுகளை மேலும் அதிகப்படுத்த உறுதி எடுத்துக்கொண்டனர். இந்திய-வியட்நாம் விரிவான யுக்தி சார்ந்த கூட்டு -ன் செயல்திட்டத்தின் படியும், அமைதி, வளம் மற்றும் மக்களுக்கான கூட்டுக் கொள்கையின் வழிகாட்டுதலின் கீழும் இவை செயல்படுத்தப்படும். இரு நாடுகளின் பிரதமர்களுக்கு இடையே 2020 டிசம்பரில் நடைபெற்ற காணொலி உச்சி மாநாட்டில் இந்த கொள்கை கையெழுத்திடப்பட்டது.
இருநாடுகளுக்கு இடையேயான ராணுவ ஒத்துழைப்பு செயல்பாடுகளை வலுப்படுத்த கூட்டுக் கொள்கை அறிக்கை 2015-20 வழங்கியுள்ள முக்கியத்துவத்திற்கு அங்கீகாரம் அளித்த இரு அமைச்சர்களும் எவ்வளவு விரைவாக முடியுமோ அவ்வளவு விரைவாக கூட்டுக் கொள்கை அறிக்கை 2021-25-ஐ நிறைவு செய்ய விரும்புவதாக தெரிவித்தனர். ராணுவ தொழில்கள் மற்றும் தொழில்நுட்ப துறையில் கூட்டை மேம்படுத்துவதற்கான நடவடிக்கைகளை தொடங்க இரு அமைச்சர்களும் ஒப்புக்கொண்டனர்.
கொரோனா காரணமாக ஏற்பட்ட தடைகளுக்கு இடையிலும் இரு நாடுகளுக்கு இடையே நடைபெற்று வரும் செயல்பாடுகள் குறித்து இரு அமைச்சர்களும் திருப்தி தெரிவித்தனர்
இந்தியா மற்றும் வியட்நாமுக்கு இடையே உள்ள உறவு வலுவானதாகவும் சிறப்பானதாகவும் உள்ளதாக தமது டிவிட்டர் பதிவுகளில் திரு ராஜ்நாத் சிங் தெரிவித்துள்ளார். "வியட்நாம் உடனான இரு தரப்பு ராணுவ ஒத்துழைப்புக்கு சிறப்பான முக்கியத்துவத்தை இந்தியா வழங்குகிறது. கடினமான நேரங்களில் ஒருவருக்கு ஒருவர் உதவி கொள்ளும் நீண்ட கால பாரம்பரியத்தை இந்தியாவும் வியட்நாமும் பகிர்ந்து கொள்கின்றன. ராணுவ தொழில்கள் ஒத்துழைப்பில் கடந்த சில வருடங்களாக குறிப்பிடத்தக்க முன்னேற்றத்தை நாம் அடைந்துள்ளோம்," என்று அவர் தெரிவித்துள்ளார்
கொவிட் சவால்களை எதிர்கொண்டு இந்தியாவும் வியட்நாமும் தொடர்ந்து முன்னேறி வருவதாக பாதுகாப்பு அமைச்சர் தெரிவித்தார். வியட்நாமுக்கு வருமாறு தமக்கு அழைப்பு விடுத்த மூத்த லெப்டினன்ட் ஜெனரல் பான் வான் கியாங்குக்கு நன்றி தெரிவித்த திரு ராஜ்நாத் சிங் வியட்நாமுக்கு செல்ல தாம் ஆவலாக உள்ளதாக தெரிவித்தார்.
----
(Visitor Counter : 224
வடகிழக்குப் பகுதி வளர்ச்சி அமைச்சகம்
ஜம்மு-காஷ்மீரில் பணிபுரியும் ஜவான்களுக்கு வடகிழக்கு சகோதரிகள் ராக்கி கட்டுகிறார்கள்.
அன்பு, ஒற்றுமை, சகோதரத்துவம், தேசியப் பிணைப்பு மற்றும் ஒற்றுமை ஆகியவற்றை எடுத்துகாட்டும் ஒரு பிரமாண்டமான நிகழ்ச்சியில், வடகிழக்கு சகோதரிகள் ஜம்மு-காஷ்மீர் மற்றும் லடாக் ஆகிய பகுதிகளில் நிறுத்தப்பட்டுள்ள ஆயுதப்படை வீர்ர்கள் மற்றும் துணை ராணுவ வீர ஜவான்களுக்கு ராக்கி கட்டினர். ரக்ஷா பந்தனின் புனித சந்தர்ப்பத்தில், எட்டு வடகிழக்கு இந்திய மாநிலங்களான அருணாச்சலப் பிரதேசம், அசாம், மணிப்பூர், மிசோரம், மேகாலயா, நாகாலாந்து, திரிபுரா மற்றும் சிக்கிம் ஆகிய நாடுகளைச் சேர்ந்த சுய உதவிக்குழுக்களும் ராக்கிகளை அனுப்பினர். ஜம்மு-காஷ்மீர் மற்றும் லடாக் ஆகிய இடங்களில் பணிபுரியும் வீர்ர்களுக்கு அனுப்பி வைக்கப்படும் மூவண்ணக் கைபட்டைகள் மற்றும் முகக்கவசங்ககள் - பல்வேறு கலாச்சாரங்கள், மாநிலங்கள் மற்றும் இந்திய மக்களுக்கு இடையிலான நிலையான உணர்ச்சிப் பிணைப்பை ஒன்றாகக் கொண்டு வருகின்றன.
டெல்லியில் ஒரு அடையாள ராக்கி விழாவும் இன்று நடைபெற்றது, இதில் வடகிழக்கு மாநிலங்களைச் சேர்ந்த சகோதரிகள் மாண்புமிகு வெளியுறவு அமைச்சர், வடகிழக்குப் பிராந்திய அபிவிருத்தி அமைச்சகம்   டாக்டர்.ஜிதேந்திர சிங், செயலாளர் டாக்டர் இந்தர் ஜித் சிங், சிறப்புச் செயலாளர் திரு. இந்தேவர் பாண்டே, சிறப்புக் கடமை அலுவலர் திரு. பிரசாந்த் குமார் ஜா மற்றும் டெல்லியில் உள்ள பல்வேறு பிரிவுகளைச் சேர்ந்த ராணுவ வீர்ர்களுக்கும் ராக்கிகளைக் கட்டினர்.
இந்த முயற்சி வடகிழக்கு இந்தியாவிலிருந்து வந்த சுய உதவிக்குழுக்கள், வடகிழக்கு பிராந்திய அபிவிருத்தி அமைச்சகம் , வடகிழக்குக் கவுன்சில்  மற்றும் வடகிழக்குப் பிராந்திய சமூக வள மேலாண்மைத் திட்டம்  ஆகியோரால் மேற்கொள்ளப்பட்டது.
இந்த நிகழ்ச்சியில் பேசிய மாண்புமிகு அமைச்சர் டாக்டர்.ஜிதேந்திர சிங், “ஜம்மு & காஷ்மீர்” எனது நாடாளுமன்றத் தொகுதி என்றும், வடகிழக்கு தனது உத்தியோகபூர்வத் தொகுதி என்றும் தெரிவித்தார். ஜம்முவின் உதம்பூரைச் சேர்ந்த நாடாளுமன்ற உறுப்பினராகவும் , யூனியன் பிரதேசத்தின் குடிமகனாகவும், தனக்கு இந்தப் பகுதியுடன் ஆழமான வேரூன்றிய தொடர்பு உள்ளது. வடகிழக்குப் பிராந்திய அபிவிருத்தி அமைச்சகத்தின்  அமைச்சராக, தனக்கு வடகிழக்குப் பிராந்தியத்துடன் ஒரு வலுவான பாசப்பிணைப்பு உள்ளதாகவும் அது தனக்கு ஒதுக்கப்பட்ட பொறுப்புகளின் ஒரு பகுதியாகும் என்றும் தெரிவித்தார். நாட்டின் ஒட்டுமொத்த நலன் மற்றும் மேம்பாட்டிற்காக புதுமையான யோசனைகளைக் கொண்டு வரும் வடகிழக்கு மாநிலங்களைச் சேர்ந்த எங்கள் சகோதர சகோதரிகளிடமிருந்து நான் தொடர்ந்து பிரதிநிதித்துவங்களைப் பெறுகிறேன். இது வடகிழக்கு சமூகத்துடனான ஒரு நெருங்கிய சந்திப்பின் போது, அவர்கள் ஆயுதப் படைகளுடன், வலுவான, விலகாத ஒற்றுமை நிலையை வெளிப்படுத்தினர். இது இரு பிராந்தியங்களையும் ஒரு வலுவான சக்தியாகப் பிணைக்கும் இந்த யோசனை உதிக்க உதவியது ”.
அந்த நிகழ்ச்சியில் பேசிய செயலாளர் டாக்டர். இந்தர் ஜித் சிங், “இப்பகுதியில் உள்ள சுய உதவிக்குழுக்கள் ஏப்ரல் முதல் முகக்கவசங்ககளை உற்பத்தி செய்து வருகின்றன. ராணுவ வீர்ர்களுக்கு முகக்கவசங்களைத் தயாரிப்பதற்காக ஊரடங்கின் போது போக்குவரத்து மிகவும் மட்டுப்படுத்தப்பட்ட சூழலில் கூட அவர்கள் வெளியே சென்றனர். அவர்களின் உழைப்பு, அன்பு மற்றும் ஒற்றுமை ஆகியவை இந்த முயற்சியின் பின்னணியில் உள்ள முக்கிய உந்து சக்தியாகும் ”.
<><><><><>
(Visitor Counter : 194
அறிவியல் மற்றும் தொழில்நுட்பத்துறை
கோவிட்-19 நோய்க்கான நடமாடும் மருத்துவமனைக் கட்டமைப்பை எஸ்சிடிஐஎம்எஸ்டி மற்றும் சென்னை ஐஐடி உருவாக்கியுள்ளது
சுகாதாரக் கட்டமைப்பு முறையை குறிப்பாக ஊரகப்பகுதிகளில் அமைக்க வேண்டிய அவசியத்தை கோவிட்-19 பெருந்தொற்று ஏற்படுத்தியுள்ளது. கோவிட்-19 நோயைக் கண்டறிந்து, சோதனை மேற்கொண்டு, நோயாளிகளைத் தனிமைப்படுத்த, உள்ளூர் சமுதாயத்தில் எளிதில் எடுத்துச் செல்லக்கூடிய போர்ட்டபிள் மருத்துவமனை, அதிகரித்துவரும் சுகாதாரக் கட்டமைப்புத் தேவைக்குத் தீர்வாக அமையும்.
மத்திய அறிவியல் மற்றும் தொழில்நுட்பத் துறையின் கீழ் இயங்கும், தன்னாட்சி நிறுவனமான, ஶ்ரீ சித்திரைத் திருநாள் மருத்துவ அறிவியல் மற்றும் தொழில்நுட்ப நிறுவனம் , ஐஐடி சென்னை உதவியுடனான ஸ்டார்ட் அப் நிறுவனமான மாடுலஸ் ஹவுசிங் உடன் கூட்டாகச் சேர்ந்து ஒரு தீர்வைக் கண்டுபிடித்துள்ளது. எளிதில் எடுத்துச் செல்லகூடிய நுண்அமைப்புகள் மூலம், கோவிட்-19 நோயை கண்டறிந்து, சிகிச்சை அளிப்பதற்கான பரவலான அணுகுமுறை இதில் பயன்படுத்தப்படுகிறது.
ஶ்ரீ சித்திரைத் திருநாள் மருத்துவ அறிவியல் மற்றும் தொழில்நுட்ப நிறுவனத்தச் சேர்ந்த விஞ்ஞானிகள் திரு.சுபாஷ் என்என், திரு. முரளிதரன் சிவி ஆகியோர், மாடுலஸ் ஹவுசிங் தலைமை செயல் அதிகாரி திரு. ஶ்ரீ:ரன் ரவிச்சந்திரன் மற்றும் அவரது உதவியாளர்களுடன் சேர்ந்து மெடிகேப் என்ற எளிதில் எடுத்துச் செல்லகூடிய நுண்அமைப்பை உருவாக்கியுள்ளனர். இது, நுகர்வோரின் தேவைக்கு ஏற்ப சிறந்த, எளிதில் எடுத்துச் செல்லக்கூடிய, நீடித்த, எளிதில் அமைக்கக் கூடியதாகும். ஒரு மருத்துவரின் அறை, தனிமைப்படுத்தும் அறை, மருத்துவ அறை/வார்டு, இரண்டு படுக்கை தீவிர சிகிச்சைப் பிரிவு ஆகிய நான்கு பகுதிகளை உள்ளடக்கிய இந்தக் கட்டமைப்பு எதிர்மறை அழுத்தத்தில் பராமரிக்கக்கூடிய, மடித்து எடுத்துச் செல்லக்கூடியதாகும். எளிதில் எடுத்துச் செல்லக்கூடிய இந்த அமைப்பை எங்கு வேண்டுமானாலும், நான்கு பேரின் உதவியுடன், இரண்டு மணி நேரத்தில் அமைக்கலாம். மெடிகேப் கேபின்கள் இறுக்கமாக சீலிடப்பட்டிருக்கும். இது தூசு படியாத வகையில் உருவாக்கப்பட்டுள்ளது. இதில், உள்ளேயே அமைக்கப்பட்ட பிளக் மின்சாதனங்கள் உள்ளன. எந்தவித வானிலையிலும், பலத்த மழையிலும் இது தாக்குப் பிடிக்கக் கூடியதாகும்.
முன்புனைப்பு மாடுலர் தொழில்நுட்பத்துடனும், தொலைநோக்கி சட்டத்துடனும் உருவாக்கப்பட்டுள்ள இந்த கட்டமைப்பு, அதன் அளவை ஐந்தில் ஒரு பங்காகச் சுருக்கி மடக்கக்கூடியது. இதனால், இதை பத்திரப்படுத்துவதும், கொண்டு செல்வதும் எளிது. இந்த போர்ட்டபிள் மாதிரி, 200, 400,800 சதுர அடி பரப்பில், மூன்று அளவுகளில் கிடைக்கும். கிடைக்கும் இடத்தைப் பொறுத்து, கார் நிறுத்தும் இடங்களிலோ, மருத்துவமனை மேல்மாடியிலோ இதை அமைக்கலாம்.
தற்போது வரை, 30 படுக்கைகள் கொண்ட மருத்துவமனை சென்னையை அடுத்த செங்கல்பட்டில், சுகாதாரத் தனியார் நிறுவனத்தில் ரூ.34 லட்சம் செலவிலும், கேரள மாநிலம் வயநாட்டில், வரதூர் ஆரம்ப சுகாதார நிலையத்தில் 12 படுக்கை மருத்துவமனை ரூ.16 லட்சத்திலும் அரசு தரப்பிலும் வெற்றிகரமாக நான்கு மண்டல மருத்துவமனைகளாக நிறுவப்பட்டுள்ளன.
இரட்டை வடிவமைப்பில் செயல்படும் இந்த நடமாடும் மருத்துவமனைகள் கோவிட்-19 தனிமை வார்டுகளாக விரைந்து தொடங்கப்படலாம் என்று மாடுலஸ் ஹவுசிங் குழு தெரிவித்துள்ளது. எல் அண்ட் டி, டாடா குழுமம், சபூர்ஜி, செல்கோ போன்ற பெருமை மிகு வாடிக்கையாளர்களைக் கொண்ட மாடுலஸ் ஹவுசிங் , வெள்ள சமயத்தில் அவசர கால ஹவுசிங் தீர்வுகளை அளித்துள்ளது. இந்த முயற்சியை மத்திய மனிதவள மேம்பாட்டு அமைச்சகம் தனது சமூக ஊடகத் தளங்களில் பாராட்டியுள்ளது.
(Visitor Counter : 219
பாதுகாப்பு அமைச்சகம்
மத்திய அமைச்சர் திரு ராஜ்நாத் சிங் செப்டம்பர் 5-ஆம் தேதி மங்கோலியா பயணம்
கிழக்கு ஆசிய நாடுகளுடனான கேந்திர கூட்டுமுயற்சிக்கு வலு சேர்க்கும் வகையில் மத்திய பாதுகாப்பு அமைச்சர் திரு ராஜ்நாத் சிங் 2022, செப்டம்பர் 5 முதல் 7 வரையில் அரசுமுறைப் பயணமாக மங்கோலியா செல்லவிருக்கிறார். இந்திய பாதுகாப்பு அமைச்சர் ஒருவர் மங்கோலியாவிற்கு பயணம் செய்வது இதுவே முதல் முறையாகும். இரு நாடுகள் இடையே பாதுகாப்பு ஒத்துழைப்பு மற்றும் கேந்திர கூட்டுமுயற்சியை மேலும் மேம்படுத்துவதற்கு இந்தப் பயணம் வழிவகை செய்யும்.
தமது பயணத்தின் போது மங்கோலியா நாட்டின் பாதுகாப்பு அமைச்சர் லெஃப்டினன்ட் ஜென்ரல் சைகான்பயருடன் திரு ராஜ்நாத் சிங் இருதரப்பு பேச்சு வார்த்தைகளை மேற்கொள்வார். மங்கோலிய அதிபர் மேதகு திரு யூ. குரெல்சுக், அந்நாட்டு நாடாளுமன்ற சபைத் தலைவர் மேதகு திரு ஜி. ஜண்டன்ஷாடர் ஆகியோரையும் திரு ராஜ்நாத் சிங் சந்தித்துப் பேசுவார்.
இந்தியாவும் மங்கோலியாவும் கேந்திர கூட்டுமுயற்சியை பகிர்வதோடு அதில் ராணுவம் முக்கியத் தூணாக விளங்குகிறது. இருதரப்பு பேச்சு வார்த்தையின் போது இரு நாடுகளின் பாதுகாப்பு அமைச்சர்களும் இந்தியா மற்றும் மங்கோலியா இடையேயான ராணுவ ஒத்துழைப்பை ஆய்வு செய்வார்கள். இருதரப்பு உறவை வலுப்படுத்துவதற்கு புதிய முன்முயற்சிகள் குறித்தும் ஆலோசனை நடத்துவார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1856614
உள்நாட்டு விமானப் போக்குவரத்து அமைச்சகம்
சென்னை உள்ளிட்ட நகரங்களில் இயங்கும் 10 நிறுவனங்கள் ட்ரோனைப் பயன்படுத்த சிவில் விமானப் போக்குவரத்து அமைச்சகம் அனுமதி
நாடு முழுவதும் சென்னை உள்ளிட்ட நகரங்களில் இயங்கும் குறிப்பிட்ட 10 நிறுவனங்கள் நிபந்தனையின் அடிப்படையில் ஆளில்லா விமானத்தை இயக்குவதற்கு சிவில் விமானப் போக்குவரத்து அமைச்சகம் மற்றும் சிவில் விமானப் போக்குவரத்து தலைமை இயக்குநரகம் அனுமதி அளித்துள்ளது. ஆளில்லா விமான முறை  விதிகள்,2021-இல் இந்த விலக்கு அளிக்கப்பட்டுள்ளது.
சென்னையில் உள்ள டிராக்டர்ஸ் அண்ட் ஃபார்ம் எக்யூப்மென்ட் நிறுவனம், பயிர்களின் வளத்தை மதிப்பிடுவதற்கும், பயிர்களுக்கு நோய் ஏற்படுவதைத் தடுக்கவும் ட்ரோனைப் பயன்படுத்தி திரவங்களைத் தெளிப்பதற்கும் அனுமதி வழங்கப்பட்டுள்ளது. இதேபோல, கர்நாடக அரசுக்கும், மும்பை, மேற்கு வங்கத்தின் பர்ன்பூர், ஐதராபாத், அகமதாபாத், மும்பை, புனே ஆகிய நகரங்களில் உள்ள நிறுவனங்கள் குறிப்பிட்ட பணியை மேற்கொள்வதற்காக ஆளில்லா விமானத்தைப் பயன்படுத்த அனுமதி வழங்கப்பட்டுள்ளது.
அனுமதி வழங்கப்பட்ட நாளிலிருந்து ஓராண்டு காலத்திற்கு அல்லது மாற்று ஆணை பிறப்பிக்கப்படும் வரை இந்த விலக்கு அமலில் இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746376
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் சிகிச்சை பெறுபவர்களின் எண்ணிக்கை 4.35 லட்சமாக குறைவு
நாட்டில் கொவிட் சிகிச்சை பெறுபவர்களின் எண்ணிக்கை இன்று 5 லட்சத்துக்கும் குறைவாக, 4,35,603 என்ற அளவில் உள்ளது. இது மொத்த பாதிப்பில் 4.60 சதவீதம்.
தினசரி பாதிப்பைவிட, தினசரி குணமடைபவர்கள் எண்ணிக்கை அதிகரிப்பதால், சிகிச்சை பெறுபவர்களின் மொத்த எண்ணிக்கை குறைந்து வருகிறது. கடந்த 24 மணி நேரத்தில் சிகிச்சை பெறுபவர்களின் மொத்த எண்ணிக்கையில் 11,349 குறைந்துள்ளது. 31,118 பேருக்கு புதிதாக பாதிப்பு ஏற்பட்டுள்ளது.
கடந்த 24 மணி நேரத்தில் 41,985 பேர் குணமடைந்துள்ளனர். இதனால் குணமடைந்தோர் மொத்த எண்ணிக்கை, 88,89,585 ஆக அதிகரித்துள்ளது. குணமடைந்தோர் வீதம் 93.94 ஆக அதிகரித்துள்ளது.
கடந்த 24 மணி நேரத்தில் 482 பேர் உயிரிழந்துள்ளனர்.
நிதி அமைச்சகம்
வருவாய் புலனாய்வு இயக்குநரகத்தின் 64-வது நிறுவன தின விழாவை நிதி அமைச்சர் திருமதி நிர்மலா சீதாராமன் தொடங்கி வைத்தார்
மத்திய மறைமுக வரிகள் மற்றும் சுங்க வாரியத்தின் கீழ் செயல்படும் கடத்தல் தடுப்பு மற்றும் புலனாய்வு அமைப்பான வருவாய் புலனாய்வு இயக்குநரகம்  தனது 64-வது நிறுவன தினத்தை இன்று கொண்டாடியது.
மத்திய நிதி மற்றும் பெருநிறுவன விவகாரங்களுக்கான அமைச்சர் திருமதி நிர்மலா சீதாராமன் புதுதில்லியில் உள்ள அம்பேத்கர் சர்வதேச மையத்தில் நிகழ்ச்சியைத் தொடங்கி வைத்தார். நிதித்துறை இணை அமைச்சர் திரு பங்கஜ் சவுத்ரி, வருவாய்த்துறை செயலாளர் திரு தருண் பஜாஜ் உள்ளிட்டோர் கலந்து கொண்டனர்.
டிஆர்ஐ மற்றும் அதன் அதிகாரிகளின் செயல்திறன், குறிப்பாக பெருந்தொற்றின் போது அவர்கள் ஆற்றிய சிறப்பான சேவையை திருமதி நிர்மலா சீதாராமன் பாராட்டினார். ஆபத்துகளுக்கிடையிலும் இடைவிடாத முயற்சிகளுக்காக சுமார் 800 அதிகாரிகளைப் பாராட்டிய நிதியமைச்சர், பெருந்தொற்றின் போது தங்கள் உயிரை இழந்த அஞ்சா நெஞ்சர்களுக்கு தமது மரியாதையையும் இரங்கலையும் தெரிவித்தார்.
நாட்டின் பொருளாதர எல்லைகளைப் பாதுகாப்பதில் முன்கள ராணுவ வீரர்கள் போன்று வருவாய் புலனாய்வு இயக்குநரகத்தின் அலுவலர்கள் செயல்படுகிறார்கள் என்று அமைச்சர் கூறினார்.
டிஆர்ஐ-யால் சமீபத்தில் தடுத்து நிறுத்தப்பட்ட பெருமளவிலான போதைப் பொருட்கள், தங்கம், செம்மரங்கள், தந்தம், சிகரெட் போன்றவற்றின் கடத்தல் முயற்சிகளை நிதி அமைச்சர் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1778074